《章门逢谈长益约同访徐巨源陈士业不果》
清代·邓汉仪

章江寒色上渔蓑，客里逢君踏叶过。万里烽烟长草屩，一生魂梦客铜驼。

依人四海平原尽，哭友空山杜宇多。我欲同寻高士宅，风帆明日又牂牁。

作者简介：清江苏泰州人，字孝威。康熙十八年召试鸿博，官中书舍人。贯穿经史百家之学，尤工诗，与吴伟业、龚鼎孳相唱和。尝次近代名人之诗为《诗观》。有《过岭集》。